CELEX: 62007CN0344
Language: lt
Date: 2007-07-25 00:00:00
Title: Byla C-344/07 P 2007 m. liepos16 d. Focus Magazin Verlag GmbH pateiktas apeliacinis skundas dėl 2007 m. gegužės 25 d. Pirmosios instancijos teismo (trečioji kolegija) priimto sprendimo byloje T-491/04 Merant GmbH prieš Vidaus rinkos derinimo tarnybą (prekių ženklams ir pramoniniam dizainui), į bylą įstojusi šalis: Focus Magazin Verlag GmbH

29.3.2008   
            
            
               LT
            
            
               Europos Sąjungos oficialusis leidinys
            
            
               C 79/11
            
         2007 m. liepos16 d.Focus Magazin Verlag GmbH pateiktas apeliacinis skundas dėl 2007 m. gegužės 25 d. Pirmosios instancijos teismo (trečioji kolegija) priimto sprendimo byloje T-491/04 Merant GmbH prieš Vidaus rinkos derinimo tarnybą (prekių ženklams ir pramoniniam dizainui), į bylą įstojusi šalis: Focus Magazin Verlag GmbH
   
   (Byla C-344/07 P)
   (2008/C 79/20)
   Proceso kalba: vokiečių
   Šalys
   
      Ieškovė: Focus Magazin Verlag GmbH, atstovaujama M. Herrmann ir B. Müller
   
      Kitos proceso šalys:
   
   
               1.
            
            
               Vidaus rinkos derinimo tarnyba (prekių ženklams ir pramoniniam dizainui)
            
         
               2.
            
            
               
                  Merant GmbH
               
            
         Apeliantės reikalavimai
   
               —
            
            
               Panaikinti 2007 m. gegužės 16 d. Europos Bendrijų Pirmosios instancijos teismo trečiosios kolegijos sprendimą byloje T-491/04 ir atmesti ieškinį.
            
         Apeliacinio skundo pagrindai ir pagrindiniai argumentai
   
               1.
            
            
               Sprendimas grindžiamas neteisingu 1993 m. gruodžio 20 d. Tarybos reglamento Nr. 40/94 dėl Bendrijos prekių ženklo (1) 8 straipsnio 1 dalies b punkto išaiškinimu ir todėl iš esmės pažeidžia į bylą įstojusios šalies (apeliantės) teises.
            
         
               2.
            
            
               Teisės pažeidžiamos netinkamai ir nenuodugniai išnagrinėjus faktines aplinkybes bei išplėtus sąvokos „galimybė supainioti“ Reglamento Nr. 40/94 8 straipsnio 1 dalies b punkto prasme išaiškinimą.
            
         
               3.
            
            
               Teismo patvirtintas žymens „MICRO FOCUS“ turinio išaiškinimas „mažasis fokusas“ neatitinka bendrųjų galimybei supainioti keliamų principų. Tokią reikšmę sąvokai galima suteikti tik neteisingai pritaikius gramatines vokiečių kalbos taisykles. Taip aiškindamas sąvoką „MICRO FOCUS“ Pirmosios instancijos teismas prieina prie neteisingos išvados, kad su registruotu ženklu „FOCUS“ reikia lyginti tik vieną bendro žodinio ir vaizdinio žymens „MICRO FOCUS“ dalį, t. y. žodį „Focus“. Tuo remdamasis, jis, padarydamas teisės klaidą, patvirtino galimybės supainioti buvimą. Jeigu Pirmosios instancijos teismas būtų vertinęs visą žodinį ir vaizdinį žymenį „MICRO FOCUS“, jis būtų teisingai išaiškinęs Reglamento Nr. 40/94 8 straipsnio 1 dalies b punktą.
            
         
      (1)  OL L 11, p. 1.